Ema Teresa mälestusmaja
Ema Teresa mälestusmaja (makedoonia keeles Спомен-куќа на Мајка Тереза, albaania keeles Shtëpia përkujtimore e Nënë Terezës) on roomakatoliku pühaku ja Nobeli rahuauhinna laureaadi ema Teresa mälestuseks rajatud hoone. Ehitis, mis valmis 2008. aastal, asub tema sünnilinna Skopje kesklinnas. Mälestusmaja on ehitatud täpselt samasse kohta, kus paiknes kunagi kirik, kus ta teisel elupäeval ristiti.